**PDT (Pre-Departure Training) SloMSA**

**Pre-Departure Training** je prednáška, ktorú organizuje zvyčajne lokálny koordinátor pre profesionálne stáže (LEO) pre odchádzajúcich študentov (outgoings). Účelom prednášky je poskytnúť užitočné informácie v rámci poistenia, víz, potrebných dokumentov, atď.

1. **Práca so študentskou IFMSA databázou**

* odoslanie prihlášky (AF) + povinných dokumentov (COD)
* získanie akceptačnej karty (CA) – **8 týždňov** pred začiatkom dátumu stáže
* odoslanie potvrdzovacej karty (CC) – **4 týždne** pred začiatkom dátumu stáže
* dôkladne naštudovanie a porozumenie podmienok výmeny (Exchange Conditions) – obsahujú dôkladne informácie o dresscode v nemocnici, špecifických dokumentoch, vízach, poisteniach, atď.

1. **Spojenie s kontaktnou osobou (CP)**

* kontaktovať čo najrýchlejšie, vo vlastnom záujme
* poskytne Vám základné informácie, vyzdvihnutie z letiska, železničnej/autobusovej stanice, ak to hostiteľská národná členská organizácia ponúka
* sprostredkuje prvý kontakt s nemocnicou a ubytovaním
* pri problémoch pri kontaktovaní sa obráťte na svojho LEO, ktorý Vám pomôže s naviazaním kontaktu s hostiteľskou národnou členskou organizáciou

1. **Dokumenty**

* **cestovný preukaz/občiansky preukaz** (skontrolujte si platnosť preukazu a podmienky platnosti preukazu pre vstup do zahraničnej krajiny)
* **vízum** (skontrolujte vízovú časť vo výmenných podmienkach krajiny (Exchange Conditions), do ktorej idete. Mali by ste zároveň skontrolovať webovú stránku ministerstva zahraničných vecí hostiteľskej krajiny. Majte však na pamäti, že za proces žiadosti o vízum a jeho získanie ste zodpovedný výlučne Vy. Na získanie niektorého typu víz potrebujete získať papierovú (hadcopy) verziu pozývacieho listu (Invitation letter).

**Vízový styk Slovenska s krajinami je:**

1. **bezvízový** (napr. krajiny EÚ) - študent dokonca nepotrebuje ani pas (IL je v tomto prípade zbytočný).
2. **elektronické víza** (USA, Kanada, Egypt, niektoré krajiny blízkeho východu a Ázie, a pod.) - nepotrebuje hardcopy IL (papierová forma).
3. **visa on arrival** - vízum udelené na letisku/hraničnom priechode (napr. Izrael, Jordánsko, Rwanda, a pod.) - nepotrebuje hardcopy IL (papierová forma).
4. **študentské alebo (iné) turistické víza** (napr. Brazília, Rusko, a pod.) - na získanie týchto víz môže študent potrebovať hardcopy IL (papierová forma).

Študent si musí zistiť čo potrebuje pre vstup do krajiny sám, nakoľko vízové podmienky sa môžu zmeniť veľmi rýchlo, a to na základe aktuálnej politickej situácie. Hore uvedené informácie sú informačného charakteru.

1. **Papierová forma dokumentov (hardcopy documents)**

* tieto dokumenty sú žiadané na predloženie pri príchode do hostiteľskej krajiny (kópia cestovného poistenia, vakcinačná karta, výsledky niektorých špecifických vyšetrení, a pod.).

1. **SCOPE Student's Handbook**

* záznamník o klinickej praxi
* je potrebné si ho stiahnuť a vytlačiť zo sekcie Dokumenty pre odchádzajúcich študentov (outgoings) = prepojenie na link s dokumentom

1. **Očkovania**

* informácie o povinnom a odporúčanom očkovaní je možné nájsť na stránkach: <http://www.uvzsr.sk/index.php?option=com_content&view=article&id=416%3Aokovanie-pred-cestou-do-zahraniia&catid=140%3Aokovanie&Itemid=117> (UVZSR – Očkovanie pred cestou do zahraničia – urobiť prepojenie)
* <http://www.ockovanieinfo.sk/>
* <http://www.sprievodcaockovanim.sk/>

1. **Poistenie**

**Typy poistení:**

1. **Cestovné poistenie (Health insurance)**

**Vysvetlenie:** základné cestovné poistenie (travel insurance).

* SCAN karty poistenca, kde je uvedené meno poistenca, číslo poistenia alebo SCAN zmluvy medzi poisťovateľom (poisťovňou) a poistencom (Vami).
* ak ide o členskú krajinu EÚ, tak postačuje SCAN európskeho preukazu poistenca.

1. **Postenie zodpovednosti za spôsobené škody na majetku (Liability insurance)**

**Vysvetlenie:** poistenie zodpovednosti (Civil Liability Insurance) je neživotné poistenie kryjúce straty spôsobené tretím osobám alebo ich majetku. Poistenie za spôsobené škody (na majetku). Je súčasťou takmer každého cestovného poistenia (je potreba to overiť).

* SCAN zmluvy medzi poisťovateľom (poisťovňou) a poistencom (Vami).

1. **Poistenie zodpovednosti za spôsobené škody na zdraví (Malpractise insurance)**

**Vysvetlenie:** Malpractice insurance je profesionálne poistenie zodpovednosti, ktoré chráni zdravotníckych (a iných odborných pracovníkov) pred súdnymi spormi s pacientmi a klientmi zdravotníckeho zariadenia. Ide o poistenie za spôsobené škody (na zdraví, napr. počas výkonu vašej stáže). Slovenské poisťovne neponúkajú tento tip poistenia študentom.

**TIP:** https://www.protrip-world.com/information/IFMSA

1. **Iné typy poistenia (poistenie na hory, športy, a pod.)**
2. **Uznávanie povinnej praxe**

* všeobecne sú IFMSA SCOPE výmenné profesionálne stáže akceptované na slovenských lekárskych fakultách garantmi predmetov/prednostami ústavov a kliník ako rovnocenná náhrada za letnú prax. V každom prípade si je potrebné overiť podmienky uznania zahraničnej praxe u garanta predmetu, resp. na študijnom oddelení svojej univerzity alebo u lokálneho koordinátora pre profesionálne stáže (LEO). Na študijnom oddelení Vám budú poskytnuté detailnejšie informácie o procese uznávania zahraničnej praxe.

1. **Počas SCOPE stáže**

**Každý študent má nárok na:**

* Ubytovanie počas 4 týždňov
* Jedno teplé jedlo/pracovný deň alebo jeho ekvivalent vo forme stravných lístkov alebo vreckového
* IFMSA SCOPE Certifikát potvrdzujúci absolvovanie stáže (po splnení podmienok hostiteľskej krajiny a vyplnení Evaluation Form v študentskej IFMSA databáze)

**10. Tipy**

**Budget**

* zistiť aké sú náklady na život v danej krajine a urobiť si poctivý rozpočet s rozplánovaním predpokladaných výdavkov.

**Letenky**

**Dole uvedené webové portály Vám pomôžu v snahe kúpiť si letenku v predstihu za najlepšiu možnú cenu:**

* https://www.farecompare.com
* <https://www.expedia.com>
* https://www.skyscanner.net
* <https://www.momondo.co.uk>
* <https://www.kayak.ie/flights>

**Platobné karty**

* overiť si v svojej banke sumu za zahraničné platby a výber kartou vo Vašej budúcej destinácií SCOPE stáže.
* v prípade nevýhodných poplatkov možnosť založiť si zadarmo účet, spolu s fyzickou kartou a žiadnymi poplatkami: <https://www.revolut.com/en-SK/>

**Voľný čas (ubytovanie, pamiatky, jedlo)**

* www.booking.com
* https://www.airbnb.com
* <https://www.couchsurfing.com/>
* www.tripadvisor.com/
* https://foursquare.com